ગાંધીધામની આ પેઢી પર આવક વેરા વિભાગની કાર્યવાહીની અસર શહેરની અન્ય અનેક પેઢીઓ પર પણ પડી હતી. આવકવેરાના અધિકારીઓએ આ કંપની સાથે સંકળાયેલા અન્યોના વ્યવહારો ચકાસવા ત્યાં પણ ધામા નાખ્યા હતા. જેને લીધે આવકવેરાની કોઇ સીધી રેડ ન હોવા છતાં સ્વિસ સિંગાપોર ઇન્ડિયા પ્રાઇવેટ લિમિટેડ સાથે મોટી રકમનો લેણદેણનો વ્યવહાર હોવાને કારણે આવી અનેક કંપનીઓ ઇન્કમટેક્સની નજરમાં પણ આવી ગઇ હતી. જેને લીધે ભવિષ્યમાં આવી કંપનીઓ પર પણ આવકવેરા ખાતાની રેડ પડશે તો નવાઇ નહીં લાગે.